Oslo fagottkor har siden starten i 2004 markert seg noe helt nytt innen korvirksomheten i Norge, ettersom korets konserter har utviklet seg til å bli et kultfenomen, med publikumstall man ikke har sett maken til i nyere tid. Koret fremfører sceniske showkonserter med bredt repertoar, men oppsummert er det en blanding av musikkteater, musikk-komikk og klassisk korsang fremført og presentert i helt ny drakt. Ved bruk av sceniske, tekstlige og musikalske virkemidler når de frem til publikums emosjoner på en direkte, ny og unik måte.